লাগামটানা যাচ্ছে না দূষণে, দিল্লিতে এবার লাগু GRAP-৩

ওয়েবডেস্ক-  কিছুতেই লাগামটানা যাচ্ছে না দিল্লিতে (Delhi Pollution)। দূষণে নাজেহাল দিল্লি। একদিকে শৈত্যপ্রবাহ (Cold Wave) অপরদিকে দূষণ এই দুইয়ে মিলে প্রাণান্তকর পরিস্থিতি রাজধানীতে। ক্লাউড সিডিং সহ দূষণ নিয়ন্ত্রণে একাধিক ব্যবস্থা ডাহা ফেল। এবার দিল্লি সহ এনসিআর  (NCR) জুড়ে লাগু হল গ্রেডেড অ্যাকশন প্ল্যান (GRAP) এর তৃতীয় স্তর তথা GRAP-৩ বিধিনিষেধ। শুক্রবার দিল্লির একিউআই ৩৫০ এর কোঠা পার করেছে। ক্রমশই আরও ভয়ঙ্কর পরিস্থিতির দিকে এগিয়ে চলেছে দিল্লি।

GRAP-৩ এর অধীনে মাটি খোঁড়া, পাইলিং খোলা জায়গায় পরিখা খনন, রং করা, প্লাস্টারিং ও মেঝে পাতার কাজ, নির্মাণ কাজ রেডি-মিক্স কংক্রিট প্ল্যান্ট, স্টোন ক্রাশার, ইটের ভাটা এবং খনি সংক্রান্ত একাধিক কাজের উপর বিধিনিষে থাকে। এছাড়া যানবাহন সংক্রান্ত বিধিনিষেধ বিএস-৩ পেট্রল এবং বিএস-৪ ডিজেল চালিত চার চাকার গাড়ি, অত্যাবশ্যকীয় নয় এমন ডিজেল চালিত মাঝারি পণ্যবাহী যান, আন্তঃরাজ্য ডিজেল বাসগুলি বিএস-৬ মান পূরণ করে না, সেগুলির উপর নিষেধাজ্ঞা থাকবে। এছাড়াও শিল্প প্রতিষ্ঠান অননুমোদিত জ্বালানি ব্যবহার করে থাকে, তারাও এই কাজ করতে পারবে না।

আরও পড়ুন- ইরানের পরিস্থিতি কতটা ভয়াবহ? দেশে ফিরে কী জানালেন ভারতীয়রা?

গত বছরের দীপাবলির পর থেকেই দিল্লির বাতাসে বিষের পরিমাণ বাড়তে শুরু করেছে। ‘ক্লাউড সিডিং’ এর ব্যবস্থা করেছিল দিল্লির রেখা গুপ্তার সরকার। কিন্তু সেই পরিকল্পনাও মুখ থুবড়ে পড়ে। সরকারি টাকা নয়ছয়ের অভিযোগ তুলে সরব হয় বিরোধীরা। প্রাক্তন আইপিএস অফিসার ও বিজেপি নেত্রী কিরণ বেদি, রাজধানীর এই পরিস্থিতিকে করোনার সঙ্গে তুলনা করেছেন।